**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**H O T Ă R Â R E A nr. 301**

**din 31 octombrie 2019**

**privind rectificarea bugetului**

**Unităţii Administrativ Teritoriale - Municipiul Târgu Mureş pe anul 2019**

***Consiliul local municipal Târgu Mureş, întrunit în şedinţă ordinară de lucru,***

Văzând Referatul de aprobare nr. ­­­­­­­­54.773/3.275din 03.09.2019, inițiat de către Direcţia Economică privind rectificarea bugetului local al Unității Administrativ Teritoriale - Municipiul Târgu Mureş, pe anul 2019, Nota de fundamentare nr. 63.597/3.871 din 11.10.2019, Nota de fundamentare nr. 64.802/3.971/16.10.2019, Nota de fundamentare nr. 65.914/4.050/22.10.2019, **Raportul de avizare** al Comisiei de studii, prognoze economico-sociale, buget-finanțe și administrarea domeniului public și privat al municipiului din data de 28.10.2019 precum și **amendamentele și propunerile** făcute în Plenul Ședinței ordinare a Consiliului local municipal din data de 31.10.2019,

Având în vedere Raportul Comisiilor de specialitate din cadrul Consiliului local municipal Târgu Mureş,

În conformitate cu prevederile art. 19 alin. (1) lit. „a” și alin. (2), art. 49 și art. 82 alin. (2) din Legea nr. 273 din 29.06.2006 privind finanţele publice locale cu modificările ulterioare, a Legii nr. 50 din 15.03.2019 – Legea bugetului de stat pe anul 2019 precum și Hotărârea Guvernului nr. 752/14.10.2019 privind repartizarea pe unități administrativ-teritoriale a sumelor defalcate din taxa pe valoarea adăugată pentru echilibrarea bugetelor locale conform art. 20 alin. (3) din Ordonanța Guvernului nr. 12/2019 cu privire la rectificarea bugetului de stat pe anul 2019,

În temeiul art. 129 alin. (2) lit. ”b”, alin. (4) lit. ”a”, art. 136 alin. (8) și art. 196 alin. (1) lit. ”a” din O.U.G. nr. 57/2019 privind Codul Administrativ,

**H o t ă r ă ş t e** :

**Art. 1.** Se aprobă **rectificarea bugetului Unității Administrativ Teritoriale - Municipiul Târgu Mureş pe anul 2019**, conform anexelor nr. 1, 1/SF, 1/SD, 2, 2/1, 2/2, 2/3, 2/4, 3, 3/SF, 3/SD, 4, 7, 8 și 8/1 care fac parte integrantă din prezenta hotărâre.

**Art. 2.** Se aprobă **rectificarea** **bugetului local al Unității Administrativ Teritoriale - Municipiul Târgu Mureş pe anul 2019,** în sumă de **411.892.871 lei**, conform **Anexei nr. 1**, respectiv pe secțiunea funcționare în sumă de **331.952.696 lei** - **Anexa nr. 1/SF** și secțiunea dezvoltare, în sumă de **79.940.175 lei** - **Anexa nr. 1/SD**.

**Art. 3.** Se aprobă **detalierea cheltuielilor bugetului local al Unității Administrativ Teritoriale - Municipiul Târgu Mureş pe anul 2019**, conform **Anexei nr. 2**.

**Art. 4.** Se aprobă **cheltuielile privind** **reparaţiile curente ale bugetului local al Unității Administrativ Teritoriale - Municipiul Târgu Mureş pe anul 2019**, în sumă de **49.265.384 lei -** credite bugetare, respectiv **27.362.932 lei** - credite de angajament multianuale, conform **Anexei nr. 2/1**, pe fiecare capitol și subcapitol bugetar.

**Art. 5.** Se aprobăbugetul pentru **Activităţi Culturale, Sportive şi Tineret a Unității Administrativ Teritoriale - Municipiul Târgu Mureş**, **pe anul 2019,** în sumă de **21.656.672 lei,** conform **Anexei nr. 2/2**.

**Art. 6.** Se aprobă **proiectele din fonduri externe nerambursabile** **ale Unității Administrativ Teritoriale - Municipiul Târgu Mureş finanțate din bugetul local**, **pe anul 2019** în sumă de **40.338.590,00 lei**, respectiv **159.416.429 lei** - credite de angajament multianuale, conform **Anexei nr. 2/3**.

**Art. 7.** Se aprobă **programul de** **investiţii** **publice, finanțate din bugetul local al Unității Administrativ Teritoriale - Municipiul Târgu Mureş pe anul 2019**, în sumă de **39.718.504 lei**, respectiv **197.929.838 lei** - credite de angajament multianuale conform **Anexei nr. 2/4**.

**Art. 8.** Se aprobă **bugetul activităţilor și instituțiilor finanţate integral sau parţial din venituri proprii al Unității Administrativ Teritoriale - Municipiul Târgu Mureş pe anul 2019**, în sumă de **33.367.280 lei,** conform **Anexei nr. 3, 3/SF, 3/SD și 4**.

**Art. 9.** Se aprobă **bugetul creditelor interne al Unității Administrativ Teritoriale – Municipiul Târgu Mureș,** în sumă de **3.000.000 lei**, conform **anexelor nr. 7, 8 și 8/1.**

**Art. 10.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureș prin Direcția Economică.

**Art. 11.** În conformitate cu prevederile art. 252 alin. (1) lit. ”c” și ale art. 255 din O.U.G. nr. 57/2019 privind Codul Administrativ precum și ale art. 3 alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Președinte de ședință**

 **Bakos Levente-Attila**

 **Contrasemnează**

**Secretarul Municipiului Târgu Mureş**

 **Buculei Dianora Monica**